Eötvös Loránd Tudományegyetem
Természettudományi Kar	Földtudomány szak
Kötelező tantárgy	

Tantárgyi Adatlap
és tantárgyi követelmények
2005.

Tantárgycím: Meteorológiai adatfeldolgozás 1

2.	Tantárgy kódja	Szemeszter	Követelmény	Kredit	Nyelv	Modul/szakirány	
	6B.5	5.	gyakorlati jegy	0+2	magyar	meteorológus	

3. A tantárgyfelelős személy és tanszék: 

dr. Barcza Zoltán, egyetemi adjunktus, Meteorológiai Tanszék

4. A tantárgy előadója: 

Név:	Beosztás:	Tanszék, Int.:	
dr. Barcza Zoltán	adjunktus	Meteorológiai Tanszék, Földrajz-Földtudományi Intézet	

5. A tantárgy az alábbi témakörök ismeretére épít: 

Alapvető számítástechnikai ismeretek (középiskolai számítástechnikai tudás), személyi számítógépek kezelésének ismerete, fájlkezelési alapok. Windows operációs rendszer ismerete. Internet használatának ismerete. UNIX/Linux operációs rendszer ismerete előny, de nem követelmény. 

6. Kötelező/ajánlott előtanulmányi rend: 

Kötelező: Informatika
Ajánlott: Általános meteorológia 1., Szinoptikus meteorológia 1.

7. A tantárgy célkitűzése:

A meteorológia adat-intenzív tudomány. A tantárgy célja, hogy a hallgatók gyakorlati ismeretekre tegyenek szert az igen sokrétű meteorológiai adatok kezelése kapcsán. A hallgatók átfogó képet kell kapjanak ahhoz, hogy egy adott probléma kapcsán az arra leginkább alkalmas szoftverrel oldják meg a feladatot. Képesnek kell lenniük az egyszerű meteorológiai adatok (pl. mérési adatok, idősorok) beolvasására, kezelésére, manipulálására, ábrázolására. A kurzus során a hallgatók megismerik a korszerű numerikus időjárás előrejelző modellek kimenő adatait, ezekből esztétikus ábrákat hoznak létre. Megfelelő programok fejlesztésével önállóan képesnek kell lenniük dolgozni a meteorológiai mezőkkel, beleértve a mezők manipulálását, átlagolását, statisztikai adatok kinyerését, stb. A GRADS szoftver bemutatásán keresztül képet kell kapjanak egy korszerű meteorológiai szoftverről, meg kell ismerjék a meteorológiai adatok manipulálásának lehetőségeit, az adatok átalakítását, a FORTRAN programnyelv használatát. A tantárgy egy fontos célja, hogy az Országos Meteorológiai Szolgálat igényeinek megfelelő képzésben részesítsük a hallgatókat, korszerű informatikai ismeretekkel lássuk el őket. 

8. A tantárgy részletes tematikája:

A meteorológiai adatok jelentősége, a meteorológia és az adatok összefonódása. Alapvető adatformátumok, adatbázisok, meteorológiai példák. Operációs rendszerek, platformok közötti átjárhatóság, komplikációk (’endian’ probléma), a szabványosítás igénye, tudományos adatok tárolása.

A Microsoft Excel szoftver használata meteorológiai adatok kezelésére. Adatbeolvasás, adatmódosítás, adatok másolása cellák és munkalapok közt, hivatkozások. Matematikai műveletek végrehajtása, egyszerű makrók készítése. Adatábrázolás, ábrák módosítása, feliratozása. Kész ábrák beillesztése Word dokumentumba. Adatszűrés, adatok rendezése, statisztikai függvények használata, bonyolultabb matematikai műveletek. 

A Windows + UNIX/Linux munkakörnyezet bemutatása, szükséges Windows alapok (telnet/ssh, scp, X szerver, Cygwin). Internet protokoll, TCP/IP, Internet biztonság, tűzfal. 

Gyakorlati munka Linux operációs rendszerrel, UNIX/Linux alapismeretek. A UNIX shell alapjai, könyvtárstruktúra bemutatása, alapvető fájl- és könyvtárkezelő utasítások. Egyszerű UNIX parancsok (pwd, cat, more, man, ps, kill, stb). A UNIX és Windows text állományok közti különbség. Fájlátvitel UNIX-Windows rendszerek között. Text editor használata Windows és UNIX rendszeren (pico, vi). FORTRAN programozás UNIX/Linux rendszeren, programszerkesztés, program fordítás. Fájl- és könyvtár hozzáférési jogosultságok, azok megváltoztatása. Shell scriptek bemutatása, egyszerű script írása. Standard output átirányítása, a pipe és a grep rövid bemutatása. Fájl link létrehozása. A Midnight Commander filemenedzser használata. 

9. A tantárgy oktatásának módja: 

Számítógépek használatával feladatmegoldó gyakorlat. 

10. Követelmények:

a.	A szorgalmi időszakban:  
	Megjelenés a gyakorlatokon, aktív részvétel az órai munkában, az ismertetett tananyag készség szintű elsajátítása, önálló munka végzése. 

b.	A vizsgaidőszakban: 
	A félév során elsajátított tudás reprodukálása, önálló munka, a munkafázisok egymásra következőségének ismerete, problémamegoldó képesség. A számonkérés számítógép előtt történik, cél a hallgatók gyakorlati felkészültségének számonkérése. 

11. Pótlási lehetőségek

Amennyiben a számítógép előtti számonkérés sikertelen, újabb időpont megbeszélése lehetséges, maximum 1 alkalommal. 

12. Konzultációs lehetőségek

Az előadó a félév során a fogadóórák ideje alatt felkereshető kérdésekkel, problémákkal. Szoftverekkel kapcsolatos tanácsadásra is van lehetőség. 

13. Jegyzet, tankönyv, felhasználható irodalom:

Pétery Kristóf: Excel 2000, LSI Oktatóközpont, 2000.
Bartók Nagy János, Laufer Judit: UNIX felhasználói ismeretek. Openinfo kiadó, 1994.
Dave Taylor: Sams Teach Yourself UNIX in 24 Hours.
Lőcs Gyula, Vigassy József: FORTRAN programozási nyelv. Műszaki könyvkiadó, Budapest, 1973. 

14. A tantárgy elvégzéséhez szükséges tanulmányi munka: 

Számítógépes munka, mind UNIX/Linux mind Windows munkakörnyezetben. Elméleti felkészülés a UNIX használata kapcsán, illetve a meteorológiai analízis kapcsán, és a meteorológiai adatbázisok kapcsán. 

15. A tantárgy tematikáját kidolgozta (Név, beosztás, tanszék/intézet):

dr. Barcza Zoltán, adjunktus, Meteorológiai Tanszék, Földrajz-Földtudományi Intézet